PMIndiaData/PMIndiaSum huggingface dataset:
তথ্য-প্রযুক্তি ও বৈদ্যুতিন ক্ষেত্রে সহযোগিতার জন্য ভারত ও প্যালেস্টাইনের মধ্যে মউ নিয়ে অবগত হলো কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা ভারত ওপ্যালেস্টাইনের মধ্যে তথ্য-প্রযুক্তি ও বৈদ্যুতিন ক্ষেত্রে (আই.টি. অ্যা ন্ড ই.) সহযোগিতার জন্য সমঝোতা পত্র (মউ)-এর বিষয়ে অবগত হলো| এই মউ ই-গভর্নেন্স, এম-গভর্নেন্স, ই-জনসেবা প্রদান, সাইবার নিরাপত্তা,সফটওয়্যার টেকনোলজি পার্ক, স্টার্ট-আপস ইকোসিস্টেম ইত্যাদি ক্ষেত্রে ঘনিষ্টসহযোগিতায় উত্সাহিত করবে বলে আশা করা যাচ্ছে| এই মউ দুই পক্ষের স্বাক্ষরের তারিখ থেকে কার্যকর হবে এবং তা আগামী পাঁচবছরের জন্য কার্যকর থাকবে| এই মউ সফলভাবে রূপায়ণের জন্য দুই পক্ষের প্রতিনিধিদেরনিয়ে আই.টি.এন্ড ই. ক্ষেত্রে কার্যকর গোষ্ঠী গঠন করা হবে| আই.সি.টি. ডোমেইনের B2B এবং G2Gক্ষেত্রে দ্বিপাক্ষিক সহযোগিতা আরও বৃদ্ধি করা হবে| B2Bসহযোগিতা বৃদ্ধির মধ্য দিয়ে কর্মসংস্থানের সুযোগের আশা করা যাচ্ছে| আন্তর্জাতিক ও দ্বিপাক্ষিক ক্ষেত্রে প্যালেস্টাইনের প্রতি ভারতের শক্তিশালীরাজনৈতিক সমর্থন রয়েছে| প্যালেস্টাইনের মানুষের প্রতি বিষয়গত ও প্রযুক্তিগতসহায়তার অবদান রেখে চলেছে ভারত| তথ্য-প্রযুক্তি ও বৈদ্যুতিন ক্ষেত্রে সহযোগিতারজন্য মউ-এর পদক্ষেপের সূচনা হয় ২০১৬ সালের নভেম্বর মাসে জে.সি.এম.-এর প্রথমঅধিবেশনে| এরপর বিভিন্ন পর্যায়ের আলাপ-আলোচনার পর মে (২০১৭) মাসে প্যালেস্টাইনেরভি.ভি.আই.পি. প্রতিনিধিদের ভারত সফরের সময় এই মউ-এর খসড়া চূড়ান্ত হয় এবং স্বাক্ষরিতহয়|
প্রধানমন্ত্রী এবং উগান্ডার রাষ্ট্রপতির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে উগান্ডার রাষ্ট্রপতি ইওয়ারি কাগুতা মিউজ্ভেনীর সঙ্গে কথা বলেছেন। কোভিড -১৯ সংক্রমণের জেরে স্বাস্থ্য এবং অর্থনৈতিক ক্ষেত্রে যে সমস্যার সৃষ্টি হয়েছে তা নিয়ে আলোচনা করেন উভয় নেতা।বর্তমানে স্বাস্থ্য ক্ষেত্রে এই সঙ্কটের সময় ভারত পূর্ণ সহানুভূতির সঙ্গে আফ্রিকার বন্ধুদেশগুলির পাশে আছে বলে উগান্ডার রাষ্ট্রপতিকে আশ্বাস দেন মোদী ।তিনি বলেছেন উগান্ডায় এই সংক্রমণ প্রসার রোধে সে দেশের সরকারকে সম্ভাব্য সবরকম সহয়তায় দেবে ভারত। বর্তমান এই পরিস্থিতিতে উগান্ডায় বসবাসকারী ভারতীয়দের যত্ন এবং মঙ্গলকামনায় যেভাবে সেদেশের সরকার এবং বিভিন্ন সংস্থা এগিয়ে এসেছে তা প্রশংসনীয় বলে জানান প্রধানমন্ত্রী। ২০১৮ সালে জুলাইয়ে উগান্ডা সফরের সময় যেভাবে উষ্ণ অভ্যর্থনা পেয়েছিলেন ,তা স্মরণ করেন প্রধানমন্ত্রী এবং ভারত-উগান্ডা মধ্যে বিশেষ সম্পর্কের প্রসঙ্গও তুলে ধরেন। বিশ্ব খুব শীঘ্রই এই কোভিড-১৯সংক্রমণের সমস্যা কাটিয়ে উঠবে বলেও উভয় নেতা আশা প্রকাশ করেন।
জাতীয় বিজ্ঞান দিবসে বিজ্ঞানী ও বিজ্ঞান প্রেমীদেরঅভিনন্দন জানালেন প্রধানমন্ত্রী

জাতীয় বিজ্ঞান দিবসে বিজ্ঞানী ও বিজ্ঞান প্রেমীদের অভিনন্দিত করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “জাতীয় বিজ্ঞান দিবসের অভিনন্দন। সকল বিজ্ঞান প্রেমীকে আমি অভিবাদন জানাই।তাঁদের বৈজ্ঞানিক অনুসন্ধান প্রচেষ্টার জন্য আমার শুভেচ্ছা রইল। দেশের বিজ্ঞানীদেরজন্য ভারত বিশেষভাবে গর্বিত”।
শ্রী নরেন্দ্র মোদী এবং শ্রী প্রবীন্দ জুগনাউথ মরিশাস সুপ্রিম কোর্টের নতুন ভবন যৌথভাবে উদ্বোধন করেছেন

প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জুগনাউথ আজ মরিশাস সুপ্রিম কোর্টের নতুন ভবনের ভিডিও কনফারেন্সের মাধ্যমে যৌথভাবে উদ্বোধন করেছেন। রাজধানী পোর্ট ল্যুই-এ কোভিড মহামারীর পর ভারতের সহযোগিতায় এটি প্রথম পরিকাঠামো উন্নয়ন কর্মসূচির আওতায় উদ্বোধন। ভারত সরকারের অর্থানুকূল্যে ২ কোটি ৮১ লক্ষ ২০ হাজার মার্কিন ডলারের সমতুল অর্থে এই ভবনটি নির্মিত হয়েছে। প্রধানমন্ত্রী শ্রী মোদী এই উপলক্ষে আয়োজিত অনুষ্ঠানে জানিয়েছেন, ভারতের উন্নয়নমূলক সহযোগিতার মূল দর্শন হ’ল, মানব-কেন্দ্রিক উদ্যোগ। ভারত এবং মরিশাসের মধ্যে মানব-কেন্দ্রিক উন্নয়নমূলক প্রকল্পগুলি দুটি দেশের নিবিড় সম্পর্কে আরও মজবুত করেছে। প্রধানমন্ত্রী জানিয়েছেন, মরিশাসের নতুন এই সুপ্রিম কোর্ট ভবনটি আধুনিক নক্শায় নির্মিত। মরিশাসের বিচার-ব্যবস্থার সঙ্গে সাযুজ্য রেখে এখানে সবধরনের অত্যাধুনিক ব্যবস্থার সংস্থান রয়েছে। দুটি দেশের মূল্যবোধের প্রতিফলন হ’ল এই ভবন। এ প্রসঙ্গে তিনি জানিয়েছেন, নির্দিষ্ট সময়ের মধ্যে নির্ধারিত খরচের তুলনায় কম খরচে এই ভবনটি নির্মিত হয়েছে। শ্রী মোদী বলেছেন, সহযোগিতামূলক অংশীদারিত্বের যে উদ্যোগ ভারত নিয়েছে, তার মূলে রয়েছে মরিশাসের সঙ্গে উন্নয়নমূলক সহযোগিতা। তিনি জোর দিয়ে বলেছেন, সহযোগিতামূলক উন্নয়নে ভারত কখনই রাজনৈতিক বা বাণিজ্যিক দিক বিবেচনা করে কোনও শর্ত আরোপ করে না। ভারতের সহযোগিতামূলক উন্নয়নের মূল নীতি হ’ল – আমাদের অংশীদারিত্বকে সম্মান দেওয়া এবং বিভিন্ন উন্নয়নমূলক কাজকর্ম থেকে যে শিক্ষা আমরা পাই, তা সকলের মধ্যে ভাগ করে নিই। এই প্রসঙ্গে তিনি জোর দিয়ে বলেন, ভারতে উন্নয়নমূলক সহযোগিতা ‘সম্মান’, ‘বৈচিত্র্য’, ‘ভবিষ্যতের প্রতি যত্নবান হওয়া’ এবং ‘স্থিতিশীল উন্নয়ন’ – এর উপর দাঁড়িয়ে রয়েছে। মরিশাসের জনগণের সাফল্যে ভারত গর্ববোধ করে বলে প্রধানমন্ত্রী জানিয়েছেন। দুটি দেশের মধ্যে সহযোগিতা আগামী দিনে আরও এক নতুন উচ্চতায় পৌঁছবে বলে তিনি দৃঢ় প্রত্যয় ব্যক্ত করেছেন। মরিশাসের প্রধানমন্ত্রী শ্রী জুগনাউথ এই প্রকল্পে ভারতের সহযোগিতার জন্য ধন্যবাদ জানিয়েছেন। এর মধ্য দিয়ে দুটি দেশের সৌহার্দ্য ও সহযোগিতা প্রতিফলিত হয়েছে। ভারতের সহযোগিতায় সুপ্রিম কোর্ট ভবনের নির্মাণ একটি যুগের সূচনা করেছে। মরিশাসে পরিকাঠামোগত আধুনিকীকরণ এর মধ্য দিয়ে প্রতিফলিত হচ্ছে। এর ফলে, মরিশাসের বিচার-ব্যবস্থা আরও দক্ষ, আয়ত্বাধীন এবং সমন্বিত হয়ে উঠবে। এই অঞ্চলের সকলের জন্য নিরাপত্তা ও উন্নয়ন – সিউরিটি অ্যাট গ্রোথ ফর অল ইন দ্য রিজিয়ন অর্থাৎ ‘সাগর’ প্রকল্পের মাধ্যমে সুপ্রিম কোর্টের নতুন ভবন নির্মিত হয়েছে। ভবিষ্যতে মরিশাস ও ভারতের মধ্যে সহযোগিতা আরও দৃঢ় করার জন্য এবং ভারত মহাসাগরীয় অঞ্চলের প্রতি ভারতের অঙ্গীকারের প্রতিফলন এই ‘সাগর’ কর্মসূচি।
করসংক্রান্ত বিষয়ে ভারত-সামোয়া তথ্য বিনিময়  :  চুক্তি স্বাক্ষরের প্রস্তাবে অনুমোদন কেন্দ্রীয়মন্ত্রিসভার

করসংক্রান্ত বিষয়ে তথ্য বিনিময়ের লক্ষ্যে ভারত ও সামোয়ার মধ্যে এক চুক্তি স্বাক্ষরেরপ্রস্তাব আজ অনুমোদিত হ’ল কেন্দ্রীয় মন্ত্রিসভার বৈঠকে। বৈঠকে নেতৃত্ব দেনপ্রধানমন্ত্রী শ্রী নরেন্দ্র মোদী। চুক্তিটি স্বাক্ষরিত হলে কর সংক্রান্ত বিষয়েআরও বেশি করে তথ্য বিনিময় সম্ভব হয়ে উঠবে। এর ফলে, কর এড়িয়ে চলা এবং কর ফাঁকিদেওয়ার প্রবণতা কার্যকরভাবে রোধ করা যাবে। ভারত ওসামোয়ার মধ্যে এই সহযোগিতা চুক্তি স্বাক্ষরের ফলে আর্থিক কোনও দায়বদ্ধতা থাকছে নাকোনও পক্ষেরই। তবে, ব্যতিক্রমী ক্ষেত্রগুলিতে ব্যয়ের মাত্রা ৫০০ মার্কিন ডলারঅতিক্রম করলে তা বহন করবে ভারত।
প্যারিস হামলায় বহু জীবনহানিতে  শোকজ্ঞাপন করলেন প্রধানমন্ত্রী

প্রধানমন্ত্রী শ্রী নরেন্দ্র মোদি প্যারিসে সন্ত্রাসী হামলায় বহু লোকের জীবনহানিতে শোকজ্ঞাপন করেছেন। প্রধানমন্ত্রী বলেন, “প্যারিস থেকে পাওয়া খবর খুবই কষ্টের এবং ভয়ঙ্কর। নিহতদের পরিবারদের জন্য প্রার্থনা করি| এই বেদনাময় সময়ে ফ্রান্সের জনগণের সাথে আমরা ঐক্যবদ্ধ্ আছি।”
ফ্রান্সের প্রেসিডেন্টেরসঙ্গে প্যারিসে পরিবেশ সুরক্ষা, জলবায়ু চুক্তি এবং সন্ত্রাস দমন সম্পর্কে আলোচনা ওমতবিনিময় ভারতের প্রধানমন্ত্রীর

শনিবারফ্রান্সের প্রেসিডেন্ট ইম্যানুয়েল ম্যাকঁর সঙ্গে প্যারিসে এক বৈঠকে মিলিত হলেন ভারতেরপ্রধানমন্ত্রী শ্রী নরেন্দ্র মোদী। বৈঠক শেষেসংবাদমাধ্যম প্রতিনিধিদের সঙ্গে আলোচনা প্রসঙ্গে তাঁকে উষ্ণ অভ্যর্থনা জানানোরজন্য প্রেসিডেন্ট ম্যাকঁর-কে বিশেষভাবে ধন্যবাদ জানান ভারতের প্রধানমন্ত্রী। তিনিতাঁকে অভিনন্দিত করেন নির্বাচনে জয়লাভের জন্যও। বিগতবছরগুলিতে মানব সেবা এবং মানবিক মূল্যবোধগুলির ক্ষেত্রে ভারত-ফ্রান্স দ্বিপাক্ষিকসম্পর্কের সাফল্যের দিকগুলিও তুলে ধরেন শ্রী মোদী। এই সম্পর্ক উত্তরোত্তর প্রসারলাভ করবে বলে তাঁর দৃঢ় বিশ্বাসের কথাও পুনর্ব্যক্ত করেন তিনি। প্যারিসজলবায়ু চুক্তিকে সমগ্র বিশ্বের এক মিলিত ঐতিহ্য বলে বর্ণনা করেন ভারতেরপ্রধানমন্ত্রী। তাঁর মতে, এই চুক্তি হল ভবিষ্যৎ মানব প্রজন্মের আশা-আকাঙ্ক্ষারূপায়ণে বর্তমান প্রজন্মের এক বিশেষ অবদান। প্রধানমন্ত্রীবলেন, মাতা বসুন্ধরাকে রক্ষা করা আমাদের সকলের এক সম্মিলিত দায়িত্ব। এই চুক্তিস্বাক্ষরের জন্য ভারত ও ফ্রান্স কাঁধে কাঁধ মিলিয়ে কাজ করে গেছে বলে উল্লেখ করেনতিনি। প্যারিস শহর তার রাজনৈতিক যাত্রাপথে এক গুরুত্বপূর্ণ স্থান হিসেবে চিহ্নিতহয়ে থাকবে বলেও মন্তব্য করেন শ্রী নরেন্দ্র মোদী। পরিবেশসুরক্ষার বিষয়টি যে ভারতীয়দের কাছে আস্থা ও বিশ্বাসের এক বিশেষ প্রতীক একথারওউল্লেখ করেন ভারতের প্রধানমন্ত্রী। তিনি বলেন, পরিবেশ সুরক্ষা হল ভারতীয়দের কাছেএক শতাব্দী প্রাচীন ঐতিহ্য। শ্রী মোদীবলেন, প্যারিস চুক্তি রূপায়ণে ভারত শুধুমাত্র অঙ্গীকারবদ্ধই নয়, প্রয়োজনে আরও বেশিদূর যেতেও সে প্রস্তুত। ভবিষ্যৎ প্রজন্মগুলির কাছে এই প্রচেষ্টাকে এক দান বা উপহারহিসেবে তুলে ধরার লক্ষ্যে সকলকে নিয়ে ভারত একযোগে কাজ করে যাবে। সন্ত্রাস ওউগ্রপন্থা দমনের সম্ভাব্য পন্থা-পদ্ধতি সম্পর্কেও দুই নেতা মতবিনিময় করেছেন বলেজানান প্রধানমন্ত্রী। তিনি বলেন, এক যুক্ত ও প্রগতিশীল ইউরোপীয় ইউনিয়ন গড়ে তোলারপ্রচেষ্টাকে সমর্থন জানিয়েছে ভারত।
প্রাক্তন মার্কিন রাষ্ট্রপতি জর্জ এইচ ডব্লিউ বুশের প্রয়াণে প্রধানমন্ত্রী শ্রী নরেন্দ্র মোদীর শোক প্রকাশ

প্রাক্তন মার্কিন রাষ্ট্রপতি জর্জ এইচ ডব্লিউ বুশের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন। এক বার্তায় প্রধানমন্ত্রী বলেছেন, “প্রাক্তন রাষ্ট্রপতি জর্জ এইচ ডব্লিউ বুশের প্রয়াণে বুশ পরিবার ও মার্কিন জনগণকে আমার সমবেদনা জানাই। বিশ্ব ইতিহাসে সংকটজনক পরিস্থিতির মোকাবিলায় তাঁর নেতৃত্ব বিশেষভাবে স্মরণীয় হয়ে থাকবে। প্রাক্তন রাষ্ট্রপতি জর্জ এইচ ডব্লিউ বুশ ভারতের সঙ্গে মার্কিন যুক্তরাষ্ট্রের সম্পর্ককে সর্বদা গুরুত্ব দিয়েছেন। তাঁর অনুপস্থিতি সর্বদা অনুভূত হবে। তাঁর আত্মার শান্তি কামনা করি”।
প্রত্যক্ষ বিদেশি বিনিয়োগ নীতিতে ব্যাপক পরিবর্তন : পরিকাঠামো ও কর্মসংস্থানের সুযোগ সৃষ্টির ওপর বিশেষ গুরুত্ব

দেশে কর্মসংস্থানের সুযোগ সৃষ্টি এবং পরিকাঠামোর প্রসারের দিকে লক্ষ্য রেখে প্রত্যক্ষ বিদেশি বিনিয়োগ নীতিটিতে আজ ব্যাপক পরিবর্তননিয়ে আসা হল। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত উচ্চ পর্যায়ের এক বৈঠকে প্রত্যক্ষ বিদেশি বিনিয়োগ নীতিকে আরও উদার করে তোলার সিদ্ধান্ত গ্রহণ করা হয়। গত বছর নভেম্বরে ঘোষিত এ সম্পর্কিত ব্যাপক পরিবর্তনের পর এটিই হল দ্বিতীয় বড় ধরনের সংস্কার। এখন থেকে অধিকাংশ ক্ষেত্রেই বিদেশি বিনিয়োগের বিষয়টিতে স্বয়ংক্রিয় পদ্ধতিতে অনুমোদন দেওয়া হবে। এই ব্যাপক পরিবর্তনের ফলে প্রত্যক্ষ বিদেশি বিনিয়োগের ক্ষেত্রে ভারত তার অর্থনীতিকে বিশ্বের কাছে আরও উদার ও উন্মুক্ত করে দিল। গত দু’বছরে প্রতিরক্ষা, নির্মাণ শিল্প, বিমা, পেনশন ক্ষেত্র, বেতার সম্প্রচার, চা, কফি, রাবার, এলাচ, পাম ও অলিভেরচাষ, খুচরো ব্যবসা, উৎপাদন শিল্প, অংশীদারিত্বের কারবার, অসামরিক বিমান পরিবহণ, উপগ্রহ ব্যবস্থা সহ বেশ কয়েকটি ক্ষেত্রে প্রত্যক্ষ বিদেশি বিনিয়োগ সংক্রান্ত নীতিটিতে প্রয়োজনীয় সংস্কারের উদ্যোগ নেওয়া হয়। সরকার গৃহীত এই সমস্ত পদক্ষেপের ফলে ২০১৫-১৬ অর্থ বছরে ভারতে প্রত্যক্ষ বিদেশি বিনিয়োগের পরিমাণ বৃদ্ধি পেয়ে দাঁড়ায় ৫৫.৪৬ বিলিয়ন মার্কিন ডলারে। এর আগে, ২০১৩-১৪ অর্থ বছরে ভারতে প্রত্যক্ষ বিদেশি বিনিয়োগের পরিমাণ ছিল ৩৬.০৪ বিলিয়ন মার্কিন ডলার। এর ফলে, অনুভূত হয় যে প্রত্যক্ষ বিদেশি বিনিয়োগ নীতিকে আরও সরল ও উদার করে তোলা হলে বিদেশি বিনিয়োগের মাত্রা দেশে উল্লেখযোগ্যভাবে বৃদ্ধি পাবে। কয়েকটি আন্তর্জাতিক সংস্থার রেটিং অনুযায়ী ভারত এখন বিশ্বে প্রত্যক্ষ বিদেশি বিনিয়োগের ক্ষেত্রে পছন্দের এক নম্বর তালিকায়। এই পরিস্থিতিতে প্রত্যক্ষ বিদেশি বিনিয়োগ নীতিতে বেশ কিছু বড় ধরনের সংস্কার সম্ভব করে তোলার উদ্যোগ গ্রহণে সচেষ্ট হয় কেন্দ্রীয় সরকার। এরই ফলশ্রুতিতে আজকের এই সরকারি সিদ্ধান্ত। প্রত্যক্ষ বিদেশি বিনিয়োগ নীতিতে বড় ধরনের পরিবর্তন নিয়ে আসার ফলে ভারতে প্রস্তুত ও উৎপাদিত খাদ্যসামগ্রীর বাণিজ্যে ১০০ শতাংশ পর্যন্ত প্রত্যক্ষ বিদেশি বিনিয়োগকে অনুমোদন দেওয়া হবে। অন্যদিকে, প্রতিরক্ষা সাজসরঞ্জাম উৎপাদনের ক্ষেত্রে প্রত্যক্ষ বিদেশি বিনিয়োগের মাত্রাকে বর্তমানের ৪৯ শতাংশ থেকে ১০০ শতাংশ পর্যন্ত বৃদ্ধির লক্ষ্যমাত্রা ধার্য করা হয়েছে। আবার, বেতার সম্প্রচার ও পরিষেবার ক্ষেত্রে প্রত্যক্ষ বিদেশি বিনিয়োগকে অনুমোদন দেওয়া হবে ১০০ শতাংশ স্বয়ংক্রিয় পদ্ধতিতে। ওষুধ উৎপাদন, অসামরিক পরিবহণ এবং বেসরকারি নিরাপত্তা সংস্থাগুলিতেও বিদেশি বিনিয়োগের মাত্রা উল্লেখযোগ্যভাবে বৃদ্ধি পাবে নীতিতে এই পরিবর্তন আনার ফলে। প্রতিরক্ষা, দূরসঞ্চার, বেসরকারি নিরাপত্তা সংস্থা এবং তথ্য ও সম্প্রচার সহ বিভিন্ন ক্ষেত্রে শাখা কার্যালয়, বাণিজ্যিক যোগাযোগ কেন্দ্র কিংবা প্রকল্প কার্যালয় স্থাপনের ক্ষেত্রেও বিদেশি বিনিয়োগের বিষয়টিকে উদার করে তোলা হয়েছে। নতুন ব্যবস্থায় লাভবান হবে পশুপালন এবং খুচরো ব্যবসা-বাণিজ্যের ক্ষেত্রগুলিও।
আমেদাবাদে হাসপাতালে অগ্নিকান্ডে প্রাণহানির ঘটনায় শোকপ্রকাশ প্রধানমন্ত্রীর

আমেদাবাদে হাসপাতালে অগ্নিকান্ডের জেরে প্রাণহানির ঘটনায় শোকপ্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, ‘আমেদাবাদে হাসপাতালে অগ্নিকাণ্ডের ঘটনায় গভীর শোকাহত। নিহতদের পরিবারের প্রতি সমবেদনা জানাই। আহতদের দ্রুত আরোগ্য কামনা করছি। পরিস্থিতি নিয়ে মুখ্যমন্ত্রী বিজয় রুপানীজি এবং মেয়র বিজল প্যাটেলের সঙ্গে কথা বলেছি। প্রশাসনের পক্ষ থেকে দূর্ঘটনাগ্রস্থদের সম্ভাব্য সবরকম সাহায্য দেওয়া হবে।’
প্রধানমন্ত্রীর সঙ্গে তাঁর বাসভবনে দেখা করলেন বারাণসী সংসদীয় এলাকার গ্রাম প্রধানদের একটি দল

প্রধানমন্ত্রী শ্রী নরেন্দ্র মোদী আজ তাঁর নয়াদিল্লির বাসভবনে স্বাগত জানান বারাণসী সংসদীয় কেন্দ্রের গ্রাম প্রধানদের। এ পর্যন্ত প্রধানমন্ত্রীরসঙ্গে সাক্ষাৎকারের জন্য আগত ঐ সংসদীয় এলাকার গ্রাম প্রধানদের এটি হল চতুর্থ দল। গ্রামপ্রধানদের সঙ্গে আলোচনা ও মতবিনিময়কালে স্কুলের ছেলেমেয়েরা যাতে নিয়মিত স্কুলেউপস্থিত থাকে তা নিশ্চিত করার পরামর্শ দেন প্রধানমন্ত্রী। সেইসঙ্গে,বিদ্যালয়গুলিতে মিড-ডে মিলের গুণমান নিশ্চিত করার কথাও বলেন তিনি। নিজেদেরগ্রামগুলির পরিবেশ পরিষ্কার-পরিচ্ছন্ন রাখতে শ্রী মোদী আর্জি জানান গ্রামপ্রধানদের কাছে। পুত্রও কন্যা-সন্তানদের মধ্যে বৈষম্যমূলক মনোভাব ও দৃষ্টিভঙ্গি দূর করার দিকেও দৃষ্টিদেওয়ার জন্য প্রধানমন্ত্রী পরামর্শ দেন গ্রাম প্রধানদের। /…
নিউ ইয়র্কে জি-৪ সম্মেলনে প্রধানমন্ত্রীর উদ্বোধনী ভাষণ

মহামান্য রাষ্ট্রপতি দিলমা রউসেফ, মহামান্য চ্যান্সেলর এঞ্জেলা মার্কেল, মহামান্য প্রধানমন্ত্রী শিনজো আবে, প্রতিনিধি দলের বিশিষ্ট সদস্যরা, আমি আপনাদের সবাইকে স্বাগত জানাতে আনন্দিত বোধ করছি| শনিবারের একটি সকালে এত তাড়াতাড়ি আপনারা এই সভায় যোগ দিয়েছেন বলে সবাইকে ধন্যবাদ| আমি প্রধানমন্ত্রী আবে-কে বিশেষভাবে ধন্যবাদ জানাতে চাই, যিনি এইমাত্র নিউ ইয়র্ক এসে পৌঁছেছেন| সংযুক্ত রাষ্ট্রসংঘের নিরাপত্তা পরিষদের সংস্কারের বিষয়টি কয়েক দশক ধরেই আন্তর্জাতিক মনোযোগের কেন্দ্রবিন্দুতে পরিনত হয়েছে—যদিও দুর্ভাগ্যবশত এনিয়ে কোনো অগ্রগতি হয় নি| ২০০৪ সালে একত্রিত হওয়া আমাদের এই চার দেশীয় জোট জি-৪ বিশ্বের শান্তি ও সমৃদ্ধি, জোটবদ্ধতায় আমাদের বিশ্বাস এবং পৃথিবী আমাদের কাছে যা আশা করে সেই বৈশ্বিক দায়িত্ব পালনের সম্মতির অঙ্গীকারের অংশীদারে আবদ্ধ| . আমি অনিন্দিত যে দশ বছর পর আবার আমরা সরকারের প্রধান হিসেবে মিলিত হয়েছি| সংযুক্ত রাষ্ট্রসংঘের সত্তরতম বার্ষিকীতে আমার চিঠিতে আমি যেকথা বলেছি যে, রাষ্ট্রসংঘের জন্মের সময় থেকে আমরা মৌলিকভাবে একটি ভিন্ন জগতে বাস করছি| সদস্য রাষ্ট্রের সংখ্যা চার গুন বৃদ্ধি পেয়েছে| শান্তি ও নিরাপত্তার প্রতি হুমকি আরও জটিল, অনিশ্চিত ও অনির্দিষ্ট হয়েছে| নানা দিক দিয়ে আমাদের জীবন বিশ্বায়িত হয়ে উঠছে, কিন্তু আমাদের অস্তিত্বের চারপাশে ত্রুটি-রেখা আরও বাড়ছে| আমরা একটি ডিজিট্যাল যুগে বাস করছি| প্রবৃদ্ধির নতুন চালিকা-শক্তি, আরও ব্যাপকভাবে বিচ্ছুরিত অর্থনৈতিক শক্তি এবং সম্পদের বৈষম্য বাড়ার সঙ্গে বিশ্বের অর্থনীতি পরিবর্তিত হচ্ছে| জনসংখ্যা, নগরায়ন ও দেশ পরিবর্তনের প্রবণতা নতুন প্রতিবন্ধকতার সম্মুখীন| জলবায়ু পরিবর্তন ও সন্ত্রাসবাদ উদ্বেগের নতুন বিষয়| সাইবার ও মহাকাশ এই বিষয় দু’টি সম্ভাবনা ও প্রতিবন্ধকতার ক্ষেত্রে সম্পূর্ণরূপে নতুন এক দিগন্ত| তা সত্বেও, আমাদের প্রতিষ্ঠান, পন্থা এবং একই মানসিকতা, আমরা যে শতাব্দিতে আমরা বাস করছি তা নয়, আমাদের ফেলে আসা শতাব্দীর প্রজ্ঞাকেই প্রতিফলিত করে| আর তা সংযুক্ত রাষ্ট্রসংঘের নিরাপত্তা পরিষদের ক্ষেত্রে বিশেষভাবে সত্যি| সংযুক্ত রাষ্ট্রসংঘের নিরাপত্তা পরিষদের সংস্কার একটি নির্দিষ্ট সময়ের মধ্যে হওয়া এক জরুরি এবং গুরুত্বপূর্ণ কাজ হয়ে দাঁড়িয়েছে| বিশ্বের বৃহত্তম গণতন্ত্রগুলিকে, বিশ্বের অর্থনীতির পরিচালক শক্তিগুলিকে এবং বিশ্বের প্রধান দেশগুলির আওয়াজকে নিরাপত্তা পরিষদের অন্তর্ভুক্ত করা অবশ্যই প্রয়োজন| এটা বৃহত্তর বিশ্বাসযোগ্যতা ও বৈধতাকে সূচিত করবে এবং একুশ শতকের প্রতিবন্ধকতা মোকাবিলায় তা আরও বেশি প্রতিনিধিত্বমূলক এবং কার্যকর হবে| কয়েক দশক পরে আমরা অবশেষে কিছু গতিবিধি লক্ষ্য করছি| সাধারণ পরিষদের ৬৯তম অধিবেশন বিষয়-ভিত্তিক আলোচনা শুরু করায় এক উল্লেখযোগ্য পদক্ষেপ গ্রহণ করেছে| এগুলো মহামান্য শ্রী স্যাম কুটেসা এবং রাষ্ট্রদূত কোর্টনি রাট্টরের শক্তিশালী নেতৃত্ব ছাড়া সম্ভব হত না| যাইহোক, এটা শুধুমাত্র প্রথম পদক্ষেপ| ৭০তম অধিবেশনে এই প্রক্রিয়াকে এর যৌক্তিক উপসংহারে নিয়ে যাওয়া আমাদের লক্ষ্য হওয়া উচিত| আমার দৃঢ় বিশ্বাস যে, আমাদের আজকের সভা এই লক্ষ্যে আমাদের প্রচেষ্টাকে এক বিরাট প্রেরণা দেবে|
মধ্যপ্রাচ্য ও পারস্য উপসাগরে ব্যবসা-বাণিজ্যের প্রসারে আশগাবাত চুক্তি মেনে নিল ভারত

মধ্যপ্রাচ্য এবং পারস্য উপসাগর এলাকায় পণ্য পরিবহণের সুযোগ-সুবিধার প্রসারে আশগাবাত চুক্তিটি মেনে চলার সিদ্ধান্ত নিল ভারত। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই চুক্তিটিতে সম্মতি জানানো হয়। এই চুক্তির আওতায় আন্তর্জাতিক ক্ষেত্রে পরিবহণ ও যাতায়াতের এক বিশেষ করিডর খুলে দেওয়া সম্ভব হবে। আশগাবাত চুক্তিটিতে ওমান, ইরান, তুর্কমেনিস্তান এবং উজবেকিস্তান অন্তর্ভুক্ত প্রতিষ্ঠাতা সদস্য রূপে। পরবর্তীকালে কাজাকাস্তানও এই চুক্তিটিতে অংশগ্রহণের সিদ্ধান্ত নেয়। এখন ভারত এই চুক্তিতে সম্মতি জানানোর ফলে ইউরেশিয়া অঞ্চলে এদেশের শিল্প-বাণিজ্য প্রসারের সম্ভাবনার দ্বারটিও উন্মুক্ত হল। এই চুক্তির সঙ্গে যুক্ত প্রতিষ্ঠাতা সদস্য রাষ্ট্রগুলির সম্মতি সাপেক্ষে ভারতও তাতে একটি অংশগ্রহণকারী দেশ হিসেবে স্বীকৃতি লাভ করবে।
গবাদি পশুপালন, ডেয়ারি ও মৎস্যচাষ ক্ষেত্রে সহযোগিতার লক্ষ্যে ভারত, ব্রিটেন ও উত্তর আয়ারল্যান্ডের মধ্যে স্বাক্ষরিত মউ সম্পর্কে কেন্দ্রীয় মন্ত্রিসভাকে অবগত করা হল

ভারত, ব্রিটেন ও উত্তর আয়ারল্যান্ডের মধ্যে গত ১৭ এপ্রিল গবাদি পশুপালন, ডেয়ারি ও মৎস্যচাষ ক্ষেত্রে সহযোগিতার লক্ষ্যে যে সমঝোতাপত্র বা মউ স্বাক্ষরিত হয়, সে ব্যাপারে বুধবার (২৯ আগস্ট, ২০১৮) কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে অবহিত করা হয়। ভারতে গবাদি পশু ও মৎস্যচাষ ক্ষেত্রে উৎপাদন তথা উৎপাদনশীলতা বাড়ানোর জন্য দ্বিপাক্ষিক সহযোগিতা প্রসারের লক্ষ্যে এই মউ স্বাক্ষরিত হয়। এই মউ স্বাক্ষরিত হওয়ার ফলে দেশে গবাদি পশুর স্বাস্থ্য, গবাদি পশুর সংখ্যাবৃদ্ধি ও মৎস্যচাষ ব্যবস্থায় উন্নতি ঘটবে। সেইসঙ্গে, দেশে ডেয়ারি সামগ্রীর ব্যবহার বাড়বে এবং রপ্তানিও বৃদ্ধি পাবে। গবাদি পশুপালন, মৎস্যচাষ ও ডেয়ারি ক্ষেত্রে পারস্পরিক আলাপ-আলোচনা ও সহযোগিতার প্রসারেও এই মউ সাহায্য করবে। গবাদি পশুর জন্য পুষ্টিকর খাদ্যের ব্যাপারে এবং এ ধরণের খাদ্যের যে সব জায়গায় ঘাটতি রয়েছে তা সেখানে পাঠিয়ে গবাদি পশুর উৎপাদন ও উৎপাদনশীলতা বাড়াতে এটি সাহায্য করবে। পশু ও প্রাণীজ সামগ্রীর রপ্তানির ক্ষেত্রে গুণগত মান সম্পর্কে যে উদ্বেগ থাকে তা দূর করা সম্ভবও হবে। সহযোগিতা ও আলাপ-আলোচনার ক্ষেত্রকে এগিয়ে নিয়ে যেতে যৌথ কর্মসূচি রচনার জন্য সব পক্ষের প্রতিনিধিদের নিয়ে একটি যৌথ কর্মীগোষ্ঠী গঠন করা হবে।
শ্রী শরদ পাওয়ারের ৭৫-তম জন্মদিন অনুষ্ঠানে প্রধানমন্ত্রী

প্রধানমন্ত্রী শ্রী নরেন্দ্র মোদী বৃহষ্পতিবার নয়াদিল্লির বিজ্ঞান ভবনে প্রাক্তন কেন্দ্রীয় মন্ত্রী ও মহারাষ্ট্রের প্রাক্তন মুখ্যমন্ত্রী শ্রী শরদ পাওয়ারের ৭৫-তম জন্মদিন অনুষ্ঠানে যোগ দেন। এই উপলক্ষে, শ্রী পাওয়ারের রাজনৈতিক জীবনকে অত্যন্ত সৃজনশীল বলে প্রধানমন্ত্রী বর্ণনা করেন। ভারতের কৃষি ক্ষেত্রে শ্রী পাওয়ারের আধুনিক ও বৈজ্ঞানিক মনস্কতা এবং কৃষিতে তাঁর বিশেষ অবদানেরও প্রশংসা করেন প্রধানমন্ত্রী। শ্রী পাওয়ারের লেখা , ‘অন মাই টার্মস’ বইটিরও আনুষ্ঠানিক প্রকাশ করেন প্রধানমন্ত্রী।
স্বামী দয়ানন্দ সরস্বতীর জন্মজয়ন্তীতে শ্রদ্ধা নিবেদন প্রধানমন্ত্রীর

স্বামী দয়ানন্দসরস্বতীর জন্মবার্ষিকীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী।এক বার্তায় তিনি বলেছেন : “স্বামী দয়ানন্দসরস্বতীর জন্মজয়ন্তীতে শ্রদ্ধা জানাই। সমাজ সংস্কার ও শিক্ষার লক্ষ্যে তাঁর মহানকর্মপ্রচেষ্টার প্রভাব চিরস্থায়ী।” /
সরকারিভাবেকান্দলা বন্দরের নতুন নামকরণ হল দীনদয়াল বন্দর  : কর্মপরবর্তী অনুমোদন কেন্দ্রীয় মন্ত্রিসভার

সরকারিভাবেকান্দলা বন্দরের নতুন নামকরণ হল দীনদয়াল বন্দর। এই মর্মে একটি প্রস্তাব আজকর্মপরবর্তী অনুমোদন লাভ করে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। উল্লেখ্য,ভারতে বিভিন্ন বন্দরের নামকরণ করা হয় সাধারণত সংশ্লিষ্ট শহর বা অঞ্চলেরনামানুসারে। তবে, বিশেষ বিশেষ ক্ষেত্রে বিবেচনা ও চিন্তাভাবনার পর অতীতের মহাননেতাদের প্রতি শ্রদ্ধা জানাতে কোন কোন বন্দরের নাম তাঁদের নামে নামাঙ্কিত করারসিদ্ধান্ত গ্রহণ করে থাকে কেন্দ্রীয় সরকার। কান্দলাবন্দরকে ‘দীনদয়াল বন্দর, কান্দলা’– এইভাবে চিহ্নিত করে ভারতের এক মহান সন্তানপণ্ডিত দীনদয়াল উপাধ্যায়ের মূল্যবান অবদানের প্রতি শ্রদ্ধা ও সম্মান জানাল সমগ্রজাতি। এই ঘটনা গুজরাটের অধিবাসী বিশেষত, যুব সমাজকে অনুপ্রাণিত করবে কারণ, তাঁদেরঅনেকেই হয়তো এই মহান নেতার অবদান সম্পর্কে সচেতন বা অবহিত নন। /
স্বচ্ছ ভারত অভিযানের আওতায় প্রধানমন্ত্রীর কার্যালয়ে পরিচ্ছন্নতা কর্মসূচি

‘স্বচ্ছ ভারত অভিযান’-এরঅঙ্গ হিসেবে গত এক পক্ষকাল ধরে প্রধানমন্ত্রীর কার্যালয়ে যে বিশেষ পরিচ্ছন্নতা কর্মসূচির আয়োজন করা হয় আজ তার আনুষ্ঠানিক পরিসমাপ্তি ঘটে। এই পরিচ্ছন্নতা অভিযানের ফলশ্রুতিতে ১০ হাজারেরও বেশি পুরনো ফাইল বাতিল করা হয় এবং পুরাতাত্ত্বিক মূল্য ও গুরুত্ব রয়েছে এই ধরনের আরও ১ হাজারটি ফাইল সংরক্ষণের লক্ষ্যে তুলে দেওয়া হয় ভারতের জাতীয় পুরাতত্ত্ব বিভাগের হাতে। প্রধানমন্ত্রীর কার্যালয়ের সংশ্লিষ্ট আধিকারিক ও কর্মীরা স্বেচ্ছায় অংশগ্রহণ করেন এই পরিচ্ছন্নতা অভিযানে। সমগ্র অভিযানের নেতৃত্ব দেন প্রধানমন্ত্রীর প্রধান সচিব শ্রী নৃপেন্দ্র মিশ্র। পরিচ্ছন্নতা অভিযানের ফলশ্রুতিতে প্রধানমন্ত্রীর কার্যালয়ের পশ্চিমের প্রবেশ পথটির প্রাঙ্গণ পরিষ্কার-পরিচ্ছন্ন করে সেখানে সৌন্দর্যায়নের ব্যবস্থা করা হয়। যাবতীয় বৈদ্যুতিন আবর্জনার অপসারণ করে অন্যান্য পরিত্যক্ত সামগ্রী থেকেও কার্যালয়টি মুক্ত করা হয়। উল্লেখ্য, ২০১৪ সালের মে মাসে প্রধানমন্ত্রীর দায়িত্ব গ্রহণের পর শ্রী নরেন্দ্র মোদী প্রধানমন্ত্রীর কার্যালয়টি পরিদর্শন করে সেখানে পরিচ্ছন্নতা রক্ষার আহ্বান জানান এবং বলেন যে এর ফলে কাজকর্মে উৎসাহের সঞ্চার ঘটবে। শ্রী মোদী দায়িত্বভার গ্রহণের পর থেকে তাঁর কার্যালয়ে এটি হল তৃতীয় পরিচ্ছন্নতা অভিযান। পরিচ্ছন্নতার উদ্যোগ গ্রহণ করার জন্য প্রধানমন্ত্রীর নির্দেশ অনুসরণ করে বেশ কিছু পত্র ও আবেদনের প্রাপ্তি স্বীকার এবং সরকারি ফাইলগুলির প্রক্রিয়াকরণের কাজ সম্পূর্ণ করা হয়। হাতে হাতে আবেদনের প্রক্রিয়া সম্পূর্ণ করার পরিবর্তে চালু হয়েছে বৈদ্যুতিন পদ্ধতিতে আবেদন ও চিঠিপত্র সম্পর্কে ব্যবস্থা গ্রহণের কাজ। এর ফলে, জনসাধারণের আবেদন সম্পর্কে প্রক্রিয়াকরণের কাজ সম্পূর্ণ করতে আগের এক মাসের তুলনায় এখন সময় লাগছে মাত্র একদিন। এছাড়াও, অনলাইনে ভি ভি আই পি-দের চিঠিপত্র সম্পর্কে দেখভাল ব্যবস্থা, পরিচালন পদ্ধতিগত ব্যবস্থা এবং ড্যাশবোর্ড পদ্ধতিও চালু করা হয়েছে। এর ফলে, সমগ্র ব্যবস্থাটিতে একদিকে যেমন দক্ষতা নিশ্চিত করা গেছে, অন্যদিকে তেমনই প্রক্রিয়াকরণের কাজ সম্পূর্ণ করতে সময়েরও সাশ্রয় ঘটছে। ২০১৪ সালের মে মাসের পর থেকে এ পর্যন্ত ১ লক্ষেরও বেশি পুরনো ফাইল বাতিল করা হয়েছে। এর ফলে, দপ্তরের দুটি রেকর্ড রুম অন্যান্য কাজের জন্য খালি করে দেওয়া সম্ভব হয়েছে। পুরনো অব্যবহৃত সরঞ্জাম নিলামে বিক্রি করে দেওয়ায় প্রধানমন্ত্রীর কার্যালয়ে আরও দুটি ঘরকে অন্যান্য কাজের উপযোগী করে তোলা হয়েছে। কাজের উপযোগী পরিবেশ গড়ে তুলতে সংস্থাপিত হয়েছে নতুন প্রযুক্তিগত কিছু ব্যবস্থাও। এই বিশেষ উদ্যোগ গ্রহণের ফলে সাউথ ব্লকে প্রধানমন্ত্রীর কার্যালয়ে ১,৮০০ বর্গ ফুটের মতো জায়গা খালি করে ফেলা সম্ভব হয়েছে। ঐ স্থানটিতে বর্তমানে প্রধানমন্ত্রীর কার্যালয়ের ৫০ জন কর্মীর বসার ব্যবস্থা করা হয়েছে। এর আগে স্থানাভাবে ঐ সমস্ত কর্মীদের রেল ভবন থেকে কাজকর্ম চালাতে হত। এইভাবেই পরিচ্ছন্নতা সম্পর্কে প্রধানমন্ত্রীর নির্দেশ ও আদর্শ অনুসরণ করে পরিচ্ছন্নতা অভিযানটি সাফল্য লাভ করেছে। /
নতুন ও পুনর্নবীকরণযোগ্য জ্বালানি ক্ষেত্রে ভারত-ইন্দোনেশিয়া চুক্তি :  সম্মতি কেন্দ্রীয় মন্ত্রিসভার

নতুনও পুনর্নবীকরণযোগ্য জ্বালানি ক্ষেত্রে ভারত ও ইন্দোনেশিয়ার মধ্যে মউ স্বাক্ষরের বিষয়টিতে সম্মতি দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। গত মাসে উপ-রাষ্ট্রপতি শ্রী এম হামিদ আনসারির ইন্দোনেশিয়া সফরকালে জাকার্তায় এই মউ-টি স্বাক্ষরিত হয়। এই মউ স্বাক্ষরের উদ্দেশ্য হল, পারস্পরিক কল্যাণের স্বার্থে দু’দেশের মধ্যে নতুন ও পুনর্নবীকরণযোগ্য জ্বালানি ক্ষেত্রে সহযোগিতার ভিত্তিতে প্রাতিষ্ঠানিক পরিকাঠামোর ক্রমপ্রসার। বিশেষত, প্রযুক্তিগত সহযোগিতাকে এই চুক্তি উৎসাহিত করে তুলবে বলে আশা করা হচ্ছে।
৪০তম পোলার উপগ্রহের সফল উৎক্ষেপণে ইসরো’কে অভিনন্দন প্রধানমন্ত্রীর

১৫টি দেশের ৩১টি উপগ্রহ বহনকারী ৪০তম পোলার উপগ্রহ সাফল্যের সঙ্গেই মহাকাশে উৎক্ষেপণের জন্য ইসরো’কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “১৫টি দেশের৩১টি উপগ্রহ বহনকারী ৪০তম পোলার উপগ্রহ মহাকাশে উৎক্ষেপণের জন্য ইসরো’কে অভিনন্দন।আমরা এজন্য গর্বিত”।
বিমা নিয়ন্ত্রণ ক্ষেত্রে ভারত ও মার্কিন যুক্তরাষ্ট্রের মধ্যে মউ স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বুধবারের (২৯ আগস্ট, ২০১৮) বৈঠকে ভারতের বিমা নিয়ন্ত্রণ ও উন্নয়ন কর্তৃপক্ষ (আইআরডিএআই) এবং মার্কিন যুক্তরাষ্ট্রের ফেডারেল ইন্স্যুরেন্স অফিসের মধ্যে সমঝোতাপত্র বা মউ স্বাক্ষরের অনুমোদন মিলেছে। এই মউ স্বাক্ষরের ফলে দুই দেশের বিমা নিয়ন্ত্রণ কর্তৃপক্ষের মধ্যে তথ্য বিনিময় ও গবেষণা সহায়তা সহ পারস্পরিক সহযোগিতা এবং সমন্বয়সাধনের ক্ষেত্রে এক কাঠামো গড়ে উঠবে। চুক্তি অনুযায়ী, দুই দেশের কর্তৃপক্ষই বিভিন্ন নিয়ন্ত্রণমূলক ব্যবস্থা ও পদ্ধতি সম্পর্কিত অভিজ্ঞতা বিনিময় করবে এবং প্রশিক্ষণের ক্ষেত্রে পারস্পরিক সহায়তা যোগাবে। বিমা ক্ষেত্রে এক মজবুত তথা বিচক্ষণ নিয়ন্ত্রণমূলক ব্যবস্থার মাধ্যমে আন্তর্জাতিক মান নির্ণায়ক কাজকর্ম, আর্থিক সুস্থিতি এবং গ্রাহক স্বার্থ সুরক্ষার মানোন্নয়ন ও সুরক্ষা ব্যবস্থার রূপায়ণের ক্ষেত্রে সহযোগিতা বজায় রাখতে দুই দেশই সম্মত হয়েছে।
বঙ্গবন্ধু শেখ মুজিবর রহমানের জন্ম শতবার্ষিকীতে প্রধানমন্ত্রীর শ্রদ্ধা জ্ঞাপন

প্রধানমন্ত্রী শ্রী নরেন্দ্র মোদী আজ বঙ্গবন্ধু শেখ মুজিবর রহমানের জন্ম শতবার্ষিকীতে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, শেখ মুজিবর রহমান সাহসের জন্য স্মরনীয় হয়ে থাকবেন এবং বাংলাদেশের উন্নতিতে তাঁর আবদান অবিস্মরনীয়। আজ সন্ধ্যায় মোদী ভিডিও লিঙ্কের মাধ্যমে বাংলাদেশের জাতির পিতার জন্মশতবার্ষিকী অনুষ্ঠানে ভাষণ দেবেন। কোভিড-১৯ এর কারনে বাংলাদেশে এদিনের অনুষ্ঠান কোনরকম জনসমাগম ছাড়াই আয়োজন করা হয়েছে।
উত্তরাখন্ডের প্রতিষ্ঠা দিবসে সেই রাজ্যের জনগণকে শুভেচ্ছা প্রধানমন্ত্রীর

নয়াদিল্লি, ০৯ নভেম্বর, ২০২২ প্রধানমন্ত্রী শ্রী নরেন্দ্র মোদী উত্তরাখন্ডের প্রতিষ্ঠা দিবস উপলক্ষে সেই রাজ্যের জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেন; “প্রতিষ্ঠা দিবসে উত্তরাখন্ডের জনগণকে শুভেচ্ছা। এটি হল এমন একটি রাজ্য যা প্রকৃতি ও আধ্যাত্মিকতার সঙ্গে ওতপ্রতভাবে জড়িয়ে রয়েছে। এই রাজ্যের জনগণ বিভিন্ন ক্ষেত্রে দেশ নির্মাণেও গুরুত্বপূর্ণ ভূমিকা পালন করছেন। আগামীদিনেও উত্তরাখন্ডের উন্নয়ন অব্যাহত থাকুক এই কামনা করি।”